Við Verkmenntaskóla Austurlands ( VA ) er starfrækt íþróttaakademía . Íþróttaakademían er ætluð nemendum sem vilja stunda sína íþróttagrein á álagi afreksmanna samhliða námi við skólann . VA býður upp á íþróttaakademíur í knattspyrnu , blaki og einstaklingsíþróttum og mun skólinn verða í samstarfi við íþróttafélögin á svæðinu . Nemendur mæta á æfingar með sínu félagsliði undir stjórn menntaðs þjálfara og fá þátttöku í greininni metna inn í námið við skólann . Taka 2 einingar á önn í sinni íþróttagrein þ.e. knattspyrnu , blaki , crossfit eða annarri einstaklingsíþrótt . Samhliða æfingunum sitja nemendur 2 eininga bóklegt námskeið á hverri önn sem er í umsjón íþróttakennara skólans . Þar fá nemendur fræðslu í þjálffræði , næringu , íþróttasálfræði , forvörnum o.fl . Nemendur sem skrá sig í íþróttaakademíuna taka fjórar einingar á önn eða 24 einingar í heildina . Nemendur nýta 4 einingar í almenna hreyfiáfanga Nemendur nýta 20 einingar í bundið val eða frjálst val Nemendur sækja sérstaklega um að vera í íþróttaakademíunni og er nefnd sem fer yfir hverja umsókn fyrir sig og kannar hvort að nemandi uppfylli skilyrði um að vera í íþróttaakademíunni . Gerðar eru ákveðnar kröfur til nemenda Að hafa stundað íþrótt sína í nokkur ár og vera virkur iðkandi í íþróttafélagi . Að hafa staðist grunnskólapróf . Vera vímuefna - og tóbakslaus íþróttamaður / íþróttakona . Nemendur þurfa að geta tileinkað sér hugarfar og lífsstíl afreksíþrótta . Gerð er krafa að nemendur hafi a.m.k. 95% skólasókn í öllum námsgreinum og á æfingum . Mæta á 4 – 6 æfingar á viku með félagsliði sínu . Tengiliður við íþróttafélögin er Salóme Rut Harðardóttir íþróttakennari VA – salome@va.is